CELEX: 62019CN0268
Language: hr
Date: 2019-03-29 00:00:00
Title: predmet C-268/19: Zahtjev za prethodnu odluku koji je 29. ožujka 2019. uputio Juzgado de Primera Instancia no 7 de Orense (Španjolska) — UP protiv Banco Pastor S. A. U.

15.7.2019   
            
            
               HR
            
            
               Službeni list Europske unije
            
            
               C 238/6
            
         
      Zahtjev za prethodnu odluku koji je 29. ožujka 2019. uputio Juzgado de Primera Instancia no 7 de Orense (Španjolska) — UP protiv Banco Pastor S. A. U.
      (predmet C-268/19)
      (2019/C 238/08)
      Jezik postupka: španjolski
      
         Sud koji je uputio zahtjev
      
      Juzgado de Primera Instancia no 7 de Orense
      
         Stranke glavnog postupka
      
      
         Tužitelj: UP
      
         Tuženik: Banco Pastor S. A. U.
      
         Prethodna pitanja
      
      
                  1.
               
               
                  Treba li načelo prema kojem nepoštene ugovorne odredbe ne obvezuju potrošača, a koje je sadržano u članku 6. stavku 1. Direktive 93/13 (1), tumačiti na način da mu se protivi valjanost sporazuma o izmjeni nepoštene ugovorne odredbe koji je sklopljen između potrošača i prodavatelja robe ili pružatelja usluga kada (a) u trenutku sklapanja tog sporazuma nepoštena ugovorna odredba nije bila proglašena ništetnom niti je bila utvrđena njezina nevaljanost, a ni potrošač nije bio obaviješten o mogućnosti eventualnog proglašenja njezine nepoštenosti, te (b) navedeni sporazum nema svojstvo nagodbe? Je li u takvoj situaciji za valjanost navedenog sporazuma bitno to da je potrošač pregovarao o sadržaju izmjene?
               
            
                  2.
               
               
                  Treba li članak 3. stavak 1. i članak 4. Direktive 93/13 tumačiti na način da se ugovornom odredbom predviđenom u sporazumu sklopljenom između potrošača i prodavatelja robe ili pružatelja usluga kojom se mijenja prethodna nepoštena ugovorna odredba zahtijeva to, a kako bi se smatrala transparentnom, da je u trenutku sklapanja tog sporazuma potrošač bio obaviješten o nepoštenosti prvotne ugovorne odredbe odnosno, ovisno o slučaju, o mogućnosti utvrđenja njezine nepoštenosti? Je li u svakom slučaju isključen nadzor nepoštenosti nove ugovorne odredbe s obzirom na to da se o njoj pregovaralo pojedinačno?
               
            
         (1)  Direktiva Vijeća 93/13/EEZ od 5. travnja 1993. o nepoštenim uvjetima u potrošačkim ugovorima (SL 1993., L 95, str. 29.) (SL, posebno izdanje na hrvatskom jeziku, poglavlje 15., svezak 12., str. 24.)